**forever young…**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbor fără țintă

ca o lacrimă aurie

ca un strop din șampania sufletului tău

vărsată la cumpăna dintre ani

flutură-n vânt amintiri

(amintiri pe care nu le-am trăit)

dar știi pentru eternitate vom fi

întotdeauna copii

regăsind copilăria pe care n-am putut s-o trăim

mai trece un tren

altă gară

prea târziu pentru noi

prea devreme pentru-a pleca

“so many dreams are swinging out of the blue

we let them come true”

închide ochii (ți-am înflorit

treisprezece ramuri de vâsc)

sarută-mă

timpul se va opri în palma noastră

ca într-un joc fără riduri

“and we’ll be forever young”

Din volumul Apasă tasta enter -

Editura Rovimed Publishers Bacău - 2013